CELEX: E2018J0007
Language: el
Date: 2019-08-01 00:00:00
Title: ΑΠΟΦΑΣΗ ΤΟΥ ΔΙΚΑΣΤΗΡΙΟΥ της 1ης Αυγούστου 2019 στην υπόθεση E-7/18 Fosen-Linjen AS, παρεμβαίνουσας της Næringslivets Hovedorganisasjon (συνομοσπονδίας νορβηγικών επιχειρήσεων) κατά AtB AS (Δημόσιες συμβάσεις — Οδηγία 89/665/ΕΟΚ — Αξίωση αποζημίωσης για διαφυγόντα κέρδη — Σοβαρότητα της παράβασης — Αρχές της ισοδυναμίας και της αποτελεσματικότητας)2019/C 378/07

7.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 378/8
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 1ης Αυγούστου 2019
      στην υπόθεση E-7/18
      
         Fosen-Linjen AS, παρεμβαίνουσας της Næringslivets Hovedorganisasjon (συνομοσπονδίας νορβηγικών επιχειρήσεων)
      
      κατά
      AtB AS
      
         (Δημόσιες συμβάσεις — Οδηγία 89/665/ΕΟΚ — Αξίωση αποζημίωσης για διαφυγόντα κέρδη — Σοβαρότητα της παράβασης — Αρχές της ισοδυναμίας και της αποτελεσματικότητας)
      
      (2019/C 378/07)
      Στην υπόθεση E-7/18, Fosen-Linjen AS, υποστηριζόμενη από τη Næringslivets Hovedorganisasjon κατά AtB AS — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, από το Norges Høyesterett (ανώτατο δικαστήριο της Νορβηγίας) σχετικά με την ερμηνεία της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, και ιδίως του άρθρου 2 παράγραφος 1 στοιχείο γ), το Δικαστήριο, συγκείμενο από τους Páll Hreinsson, πρόεδρο και εισηγητή δικαστή, Bernd Hammermann και Ola Mestad (ad hoc), δικαστές, εξέδωσε απόφαση την 1η Αυγούστου 2019, το διατακτικό της οποίας έχει ως εξής:
      Το άρθρο 2 παράγραφος 1 στοιχείο γ) της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, δεν προβλέπει ότι η παράβαση των κανόνων που διέπουν τις δημόσιες συμβάσεις είναι αφ’ εαυτής αρκετή για την επιδίκαση αποζημίωσης για διαφυγόντα κέρδη στους ζημιωθέντες από την παράβαση.